1995 йылда институт университет статусына эйә була һәм Силәбе дәүләт педагогия университеты итеп үҙгәртелә. Университеттың барлыҡ хеҙмәте Дәүләт стандарты һөнәри белем биреүҙе ғәмәлгә ашырыуға, педагогик кадрҙарҙы һөнәри әҙерләүҙең сифатын күтәреүгә, уҡыу-уҡытыу процессын интенсификациялауға, уҡытыуҙың яңы формаларын эҙләүгә, буласаҡ уҡытыусыларҙың ижади шәхесен үҫтереүгә йүнәлдерелгән. 2009 йылда СПУ Менеджмент Сифаты Системаһы BS EN ISO 9001:2000 стандартына тура килеүе NQA тулы хоҡуҡлы халыҡ-ара ойошманың әһәмиәтен билдәләү һәм теркәүҙе уҙа, шулай уҡ СПУ «Ышаныслы репутация» реестрына индрелә. 2013 йылда университетта урта һөнәри белемле кадрҙар әҙерләй башлаусы колледж асыла. Бөгөнгө көндә университет 4 һөнәри белем дәрәжәһен ғәмәлгә ашыра: урта һөнәри белем, юғары һөнәри белем — бакалавриат, юғары һөнәри белем — магистратура һәм юғары һөнәри белем — юғары квалификациялы кадрҙар әҙерләү (аспирантура).